પોતાના જોરદાર છગ્ગા માટે આખી દુનિયામાં બૂમ-બૂમના નામથી જાણીતા લોકપ્રિય પાકિસ્તાની ક્રિકેટર અને ભૂતપૂર્વ કપ્તાન શાહિદ આફ્રિદી એ ઇન્ટરનેશનલ ક્રિકેટને અલવિદા કહી દીધું છે. એએફપીના અહેવાલો અનુસાર પાકિસ્તાની ઓલરાઉન્ડરે રવિવારે સંન્યાસની ઘોષણા કરી છે. આ સાથે જ શાહિદ આફ્રિદીના 21 વર્ષ લાંબા ઇન્ટરનેશનલ ક્રિકેટના સફરનામા પર પૂર્ણવિરામ મુકાઇ ગયું છે. અત્યારના દિવસોમાં અફરીદી માત્ર ટી-20 જ રમી રહ્યાં હતા, ટેસ્ટ અને વન ડે ક્રિકેટ તેઓ પહેલા જ છોડી ચૂક્યા છે.